Document ID: /roh_data/filtered/fineweb-2-filterrobots_roh.jsonl.gz/65415

Armon Cantieni è naschì il 1907 sco figl da l’enconuschent cumponist e dirigent Robert Cantieni. Suenter il Seminari scolastic a Cuira èn suandads studis da clavazin e da cumposiziun a Paris, Turitg e Basilea. A partir dal 1937 è Cantieni stà magister da musica a la Scola chantunala ed al Seminari scolastic a Cuira. Cantieni è stà durant blers onns dirigent, organist e pianist da concert. El ha cumponì numerusas chanzuns rumantschas per l'instrucziun en scola e per chors maschadads che stattan en la tradiziun da la chanzun chorala tudestga.
(Foto: RTR)